b'\n_START_ARTICLE_\nFN F2000\n_START_SECTION_\nZgodovina\n_START_PARAGRAPH_\nFN Herstal je F2000 prvi\xc4\x8d predstavil leta 2001, kot sistem, ki vklju\xc4\x8duje juri\xc5\xa1no pu\xc5\xa1ko z mo\xc5\xbenostjo nadgradenj v obliki raznovrstnih modulov, vse v skupnem ohi\xc5\xa1ju. Do danes pu\xc5\xa1ka \xc5\xa1e ni pre\xc5\xa1la v mno\xc5\xbei\xc4\x8dno uporabo, saj so v zadnjih letih nekatere dr\xc5\xbeave komaj kon\xc4\x8dale z njenim preizku\xc5\xa1anjem. Tako tudi ni veliko podatkov o zanesljivosti delovanja in prednostih ali slabostih same zasnove.\n_START_SECTION_\nUporaba v Slovenski vojski\n_START_PARAGRAPH_\nPo podpisu pogodbe o nakupu v letu 2006, je bila pu\xc5\xa1ka uradno predstavljena medijem in javnosti 25. julija 2007   kot F2000 S - gre za takti\xc4\x8dni model z nekoliko dvignjenim zgornjim NATO vodilom, ki slu\xc5\xbei tudi kot ro\xc4\x8daj za prena\xc5\xa1anje, prisotne pa naj bi bile tudi nekatere druge izbolj\xc5\xa1ave. Po prvih poro\xc4\x8danjih naj bi bila pu\xc5\xa1ka sodobna, modularna, uravnote\xc5\xbeena, natan\xc4\x8dna, lahka za rokovanje in prena\xc5\xa1anje. Nekateri viri navajajo, da je pu\xc5\xa1ka preve\xc4\x8d zapletena za hitro sestavljanje, potrebna pa je tudi velika previdnost pri napenjanju vzmeti, saj lahko plasti\xc4\x8dni deli po\xc4\x8dijo ob uporabi prevelike sile. Tovarni\xc5\xa1ki model je bilo sprva mo\xc5\xbeno tudi napa\xc4\x8dno sestaviti kar pu\xc5\xa1ko onesposobi, za popravilo pa je bil potreben ve\xc4\x8dji poseg a so to z izbolj\xc5\xa1avami v uvoznem podjetju odpravili. Poleg tega naj bi se pojavljale tudi te\xc5\xbeave s pokanjem plasti\xc4\x8dnih delov pri nizkih temperaturah. Ob\xc4\x8dasno naj bi prihajalo do ob\xc4\x8dasnih napak in zatikanj nabojev, vendar naj bi \xc5\xa1lo le za obi\xc4\x8dajne te\xc5\xbeave ob uvajanju novega oro\xc5\xbeja. Cena enega kosa s pripadajo\xc4\x8do opremo je bila okoli 1700\xe2\x82\xac.'